Trencando con a tradizión que imperaba dende feba años en a selezión archentina, a redota en a Copa America 2015 no significó a salida de Martino, tot y con o que a mayoría de los rinflas y periodistas anunziaban, y se mantenió una continuidat y o suyo proyeuto a largo plazo. O primer compromiso pa Messi luego d'a Copa America 2015 estió una chira por Estaus Unius que serviría como preparazión pa las eliminatorias d'o Mundial 2018, que contó con dos amistosos contra Bolivia y Mexico. O 4 de setiembre, debán de Bolivia, Messi dentró a los 19 menutos d'o segundo tiempo y en a segunda pilota que tocó, convirtió un gol de cabeza pa meter o 5-0 parzial y, nueu menutos dimpués, en a terzera pilota que tocó, anotó o suyo segundo gol en an gambeteó a l'arquero boliviano y metió o 6-0 parzial, o resultau final estió victoria por 7-0. Grazias a iste doblete, Messi se convirtió en o primer chugador archentín de tota a istoria que les caló gols a totas as selezions sudamericanas, un récord con o cual nomás contaban atros tres chugadors sudamericans.